पेट्रोलियम उत्पादों के सीमा एवं उत्पाद शुल्क में बढ़ोतरी कर सरकार ने पारेख समिति की रिपोर्ट को ठंडे बस्ते में डालने का संकेत दिया है क्योंकि पेट्रोलियम उत्पादों के कीमत निर्धारण को नियंत्रणमुक्त किए जाने से पेट्रोल की कीमतों में 4.94 रुपये प्रति लीटर और डीजल की कीमतों में 3.20 रुपये प्रति लीटर की और बढ़ोतरी हो जाएगी. उधर पेट्रोलियम मंत्री मुरली देवड़ा ने भी कहा है कि पेट्रोलियम पदार्थों की कीमतों में बढ़ोतरी होगी.